Diari Oficial de la Generalitat Valenciana


Sumari del DOGV 5202, del 20-02-2006 (2006/1878)

RESOLUCIÓ de 26 de gener de 2006, del secretari autonòmic per a l'Agència Valenciana de la Salut, per la qual desestima els recursos d'alçada números 24/05, 25/05, 26/05, 27/05, 28/05, 31/05, 32/05, 35/05, 36/05, 37/05, 38/05, 39/05 i 40/05 contra la Resolució del director general de Farmàcia i Productes Sanitaris de 16 de febrer de 2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5202

Data del DOGV
:   20-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1878


Data del document
:   26-01-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * recurs administratiu
    * procediment administratiu
    * administració regional

RESOLUCIÓ de 26 de gener de 2006, del secretari autonòmic per a l'Agència Valenciana de la Salut, per la qual desestima els recursos d'alçada números 24/05, 25/05, 26/05, 27/05, 28/05, 31/05, 32/05, 35/05, 36/05, 37/05, 38/05, 39/05 i 40/05 contra la Resolució del director general de Farmàcia i Productes Sanitaris de 16 de febrer de 2005. [2006/X1878]  
Vistos els recursos d'alçada números 24/05, interposat per Teresa Carbonell Fornet en representació de Vicente Miguel Andrés Alcalá i quatre persones més; 25/05, interposat per José Manuel Navarro Hernández en representació d'Inés Mora Parodi i cinc persones més; 26/05, interposat per José Manuel Navarro Hernández en representació de José Casamayor Sañudo i quinze persones més; 27/05, interposat per Desamparados Trigo Beaumont i tres persones més; 28/05, interposat per José Manuel Navarro Hernández en representació de Ricardo Costa Magallo i tres persones més; 31/05, interposat per Joaquin Funes Gracia en representació del Sindicat Lliure de Farmacèutics; 32/05, interposat per Miguel Ramón Mancebo Monge en representació de Fernando Galiano Salgado i una altra persona; 35/05, interposat per María José Sánchez Jara i una altra persona; 36/05, interposat per Antonio Pons Martí en representació d'Isabel Garcés Castelló; 37/05, interposat per Antonio Pons Martí en representació de M. Dolores Real Vila i dues persones més; 38/05, interposat per Antonio Pons Martí en representació de Vicenta Llorca Llorca; 39/05, interposat per Francisco García Cebriá, i 40/05, interposat per Alfredo Carlos López Villanueva, tots contra la Resolució del director general de Farmàcia i Productes Sanitaris de 16 de febrer de 2005, publicada en el DOGV número 4.950, de 21 de febrer de 2005, que inicia el procediment d'adjudicació d'autoritzacions d'obertura de noves oficines de farmàcia, i examinats els fets següents.  
I. La Resolució del conseller de Sanitat de 30 de setembre de 2004 determina el nombre de noves oficines de farmàcia necessàries per a oferir una atenció farmacèutica adequada a la població, segons el mòdul general establit en l'article 21 de la Llei 6/1998, de 22 de juny, d'Ordenació Farmacèutica.  
II. Per mitjà de sengles resolucions del conseller de Sanitat de data 4 de febrer del 2005, s'autoritza l'obertura, segons el mòdul turístic, de noves oficines de farmàcia en els municipis de Torrevieja, Oliva, Gandia, Xàbia, Paterna i Calp.  
III. Mitjançant la resolució del director general de Farmàcia i Productes Sanitaris de 16 de febrer de 2005, publicada en el DOGV número 4.950, de 21 de febrer de 2005, s'inicia el procediment d'adjudicació d'autoritzacions d'obertura de noves oficines de farmàcia, d'acord amb el que establix l'article 6 del Decret 149/2001, de 5 d'octubre, que regula el procediment per a l'autorització de noves oficines de farmàcia, i se n'ordena l'acumulació per a adjudicar-les en un únic procediment, les autoritzacions abans esmentades, les corresponents tant al mòdul general com al mòdul turístic i les que van quedar desertes en el procediment d'adjudicació corresponent a l'any anterior.  
IV. No conformes amb la resolució esmentada, s'interposen els recursos d'alçada allistats més amunt, en els quals se sol·licita que s'anul·le i deixe sense efecte l'acumulació de les autoritzacions per a l'adjudicació, que se suspenga cautelarment l'adjudicació fins que no es pronuncie el Tribunal Suprem sobre els preceptes anul·lats pel Tribunal Superior de Justícia de la Comunitat Valenciana del Decret 198/2003, de 3 d'octubre, pel qual s'establixen els criteris de selecció aplicables en els procediments d'adjudicació d'autoritzacions d'obertura de noves oficines de farmàcia, que es modifique el nombre d'oficines de farmàcia autoritzades segons el mòdul turístic en els municipis de Torrevieja, Gandia, Paterna, Oliva, Xàbia, i l'exclusió de les oficines de farmàcia autoritzades a Oliva i de les oficines de farmàcia autoritzades segons el mòdul general als municipis de Silla i la Pobla de Vallbona.  
Les al·legacions en què es fonamenten les pretensions dels recurrents poden concretar-se en les següents:  
. L'acumulació en el mateix procediment d'adjudicació de les autoritzacions d'obertura corresponents a l'aplicació del mòdul general i les corresponents a l'aplicació del mòdul turístic contravé el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, perquè no hi ha entre ambdós una identitat substancial o íntima connexió.  
. La Sentència número 2069/04, de 30 de setembre, del Tribunal Superior de Justícia de la Comunitat Valenciana, recorreguda en cassació davant del Tribunal Suprem, anul·la i deixa sense efecte preceptes del Decret 198/2003, de 3 d'octubre, que establix els criteris de selecció aplicables en els procediments d'adjudicació d'autoritzacions d'obertura de noves oficines de farmàcia, per la qual cosa s'imposa la suspensió cautelar mentre no es tinga certesa de la validesa, ja que en cas contrari provocaria perjuís greus i irreparables als participants en el procediment  
. El còmput en els expedients d'autorització de noves oficines de farmàcia en aplicació del mòdul turístic s'ha fet incorrectament perquè no s'han tingut en compte aspectes relatius a les vivendes, tant de segona residència com buides, o que han d'excloure's del procediment perquè s'han recorregut en via contenciosa administrativa les resolucions que les van autoritzar.  
. S'al·lega finalment que hi ha autoritzacions en els municipis de Xàbia, la Pobla de Vallbona i Silla, per la qual cosa han d'excloure's les autoritzacions concedides basant-se tant en el mòdul general com en el turístic en els municipis esmentats.  
Els fonaments jurídics següents s'apliquen als fets anteriors.  
Fonaments jurídics  
I. L'Agència Valenciana de Salut és competent per a resoldre este recurs d'acord amb el que disposen la Llei 5/1983, de 30 de desembre, de Govern Valencià; la Llei 6/1998, de 22 de juny, d'Ordenació Farmacèutica de la Comunitat Valenciana; el Decret 149/2001, de 5 d'octubre, del Govern Valencià, que establix el procediment d'autorització de noves oficines de farmàcia; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, que aprova els Estatuts de l'Agència Valenciana de Salut; el Reial Decret 278/1980, de 25 de gener, sobre transferència de competències en matèria de sanitat, i els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
II. Quant a la primera de les al·legacions, que fa referència al fet que l'acumulació de l'adjudicació de les autoritzacions provinents de l'aplicació del mòdul general i de l'aplicació del mòdul turístic en un únic procediment contravé el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, perquè no hi ha entre ambdós una identitat substancial o íntima connexió, s'ha de rebutjar, ja que resulta evident que es tracta de procediments idèntics .adjudicació d'autoritzacions per a l'obertura de noves oficines de farmàcia. que apliquen criteris idèntics d'adjudicació .Decret 198/2003, de 3 d'octubre, que establix els criteris de selecció que s'apliquen en els procediments d'adjudicació d'autoritzacions d'obertura de noves oficines de farmàcia., i perfectament relacionats .es tracta de les autoritzacions concedides des de l'últim procediment d'adjudicació que s'ha fet. S'ha d'indicar, a més, que d'acord amb l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, invocat, contra la resolució d'acumulació no és procedent cap recurs.  
Quant a la suspensió cautelar fins que no es tinga certesa de la validesa de determinats preceptes del Decret 198/2003, de 3 d'octubre, que establix els criteris de selecció que s'apliquen en els procediments d'adjudicació d'autoritzacions d'obertura de noves oficines de farmàcia, segons la Sentència 2069/04, de 30 de setembre, del Tribunal Superior de Justícia de la Comunitat Valenciana, recorreguda en cassació davant del Tribunal Suprem, s'ha de tindre en compte que en el moment de la convocatòria que es recorre, la norma esmentada es troba plenament en vigor, atés que la sentència no té fermesa.  
Pel que fa al nombre d'oficines de farmàcia autoritzades en aplicació del mòdul turístic per mitjà de les resolucions del conseller de Sanitat de data 4 de febrer de 2005, resulta evident que no és este el lloc en què s'ha de determinar la procedència o no d'estes resolucions, atés que contra les resolucions esmentades només és procedent, d'acord amb l'últim paràgraf de l'article 5 del Decret 149/2001, de 5 d'octubre, del Govern Valencià, que establix el procediment d'autorització de noves oficines de farmàcia, un recurs contenciós administratiu o un recurs potestatiu de reposició en els termes previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Estan en tràmit els primers i resolts, si és el cas, els segons.  
Finalment, quant a l'exclusió de determinades autoritzacions del procediment d'adjudicació mentre no assolisquen fermesa en la via contenciosa administrativa, resulta igualment inadmissible, ja que totes són fermes en via administrativa i, per tant, immediatament executives, d'acord amb el que disposa l'article 94 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú. Esta executivitat comporta l'adjudicació de les autoritzacions, per mitjà del procediment establit reglamentàriament, tenint en compte a més que el contrari va en contra de l'interés general per tal com suposa la suspensió de la prestació d'un servici farmacèutic que esta Conselleria de Sanitat considera necessari per a oferir una atenció farmacèutica adequada a la població.  
D'acord amb els fets i els fonaments jurídics anteriors, resolc desestimar els recursos d'alçada números 24/05, interposat per Teresa Carbonell Fornet en representació de Vicente Miguel Andrés Alcalá i quatre persones més; 25/05, interposat per José Manuel Navarro Hernández en representació d'Inés Mora Parodi i cinc persones més; 26/05, interposat per José Manuel Navarro Hernández en representació de José Casamayor Sañudo i quinze persones més; 27/05, interposat per Desamparados Trigo Beaumont i tres persones més; 28/05, interposat per José Manuel Navarro Hernández en representació de Ricardo Costa Magallo i tres persones més; 31/05, interposat per Joaquin Funes Gracia en representació del Sindicat Lliure de Farmacèutics; 32/05, interposat per Miguel Ramón Mancebo Monge en representació de Fernando Galiano Salgado i una altra persona; 35/05, interposat per María José Sánchez Jara i una altra persona; 36/05, interposat per Antonio Pons Martí en representació d'Isabel Garcés Castelló; 37/05, interposat per Antonio Pons Martí en representació de M. Dolores Real Vila i dues persones més; 38/05, interposat per Antonio Pons Martí en representació de Vicenta Llorca Llorca; 39/05, interposat per Francisco García Cebriá, i 40/05, interposat per Alfredo Carlos López Villanueva, tots contra la Resolució del director general de Farmàcia i Productes Sanitaris de 16 de febrer de 2005, publicada en el DOGV núm. 4.950, de 21 de febrer de 2005, que inicia el procediment d'adjudicació d'autoritzacions d'obertura de noves oficines de farmàcia.  
Esta resolució s'ha de notificar a les persones interessades amb l'advertiment que exhaurix la via administrativa i que s'hi pot interposar un recurs contenciós administratiu en el termini de dos mesos, comptadors des de l'endemà de la data de la notificació, davant la Sala Contenciosa Administrativa del Tribunal Superior de Justícia de la Comunitat Valenciana.  
València, 26 de gener de 2006.. El secretari autonòmic per a l'Agència Valenciana de la Salut: Manuel Cervera Taulet.